***Аманжол Қазыбек***

**018 – автобус**

*(драма)*

**Кейіпкерлер:**

**Закир -** шофер

**Бизнесмен**

**Алина**

**1 еркек –** Бизнесменнің ауылдағы досы

**2 еркек**

**1 - әйел**

**2 – әйел**

**3 – әйел**

**Пенсионер әжей**

**Саудагер**

**Молда**

**Студент**

**Мас еркек –** Алинаның күйеуі

**Шарик –** Закирдің иті

**Марина**

*Оқиға Коминтерн ауылы мен Мәртөк ауданының арасындағы жолда өтеді!*

*Нұрсұлтан қаласы*

**02.09.2021 жыл**

**І - АКТ**

**1 – көрініс**

**Сот**

**Бизнесмен**: Мен жәй ғана бизнесменмін. Менің өліміме өзімнің кінәм жоқ. Мен... Түсініесіздер ме?! Мен... Түстен кейін сағат 3-те қалада жиналысым бар еді. Мені бәрі күтіп отыр! Мен жай ғана қалаға, өз жұмысыма, отбасыма асыққаным үшін айыптымын ба сонда? Әйелім, 3 жасар балам бар.( *үнсіздік*) Егер де сол екіқабат әйел болмағанда, ендігі самолетте кетіп бара жататын едім... Мен өз өліміме «018» автобустың жүргізушісін айыптаймын. (*өкінеді*)

**Пенсионер әже**: Мен... ұзақ өмір сүрдім. Бірақ, көп емес. Мен әлі де өзім тамағымды істеп, дәретханама бара аламын. Бар өмірім сол ауылда өтті. 50 жыл бойы жалғыз жолмен ауданға қатынап жүрдім. Бірақ, дәл сол жолда жан тапсырам деген ой үш ұйықтасам түсіме кірмеген. (*үнсіздік*) Егер шофер бала уақытынан кешікпей, ерте қозғалып, жолда пәлен рет тоқтамай, қалыпты жүргенде, бәлкім, қазір түскі ас ішіп отырар ма ем... қайтейін... (*жылайды*)

**Молда**: Мен ешкімді кінәламаймын. Бәрін Алла маңдайымызға жазып қойған. Құдайдың қалауы осы. (*үнсіздік*) Шынымды айтсам, сол автобустан түсіп қалатын мүмкіндік менде болған. (*үнсіздік*) Бірақ ... (*ойлы*) ііі. Шофер. (*үнсіздік*) Енді не болады? Менің намаз оқып жүргеніме көп болды! Оразаны да жібермей ұстаймын! (*үнсіздік*)...

**2-еркек**: Мен қарапайым тракторшымын. Мен бұл өмір де не жасасам да бәрі тек жақсы болғанын қаладым. Мен ол шофердің бала кезден бірге өскен досы едім. Оның соңғы күндері бір түрлі болып жүргенін байқағам... Тез ашуланатын болған, темекісін де көп шегетінін байқадым... Мен егер оның орнында болсам, (*үнсіздік*) досымды өлтірмейтін ем...

**Закир**: (*өте агресивті*) Мен өз жасаған ісіме өкінбеймін! Мені қайда жіберсеңдер де, өз еріктерің. Тозақты күнде көріп жүрмін. Керек десең, құдайға да сенбеймін. Егер әйелімде тозаққа түсер болса, онда, өтініш, мені одан әрі, түбіне қарай жіберіңіздер. Ол маған ол жақта да күн көрсетпесі анық. Тіпті, ол қасыма келер болса көзімді де, құлағымды да ойып тастаңыздар. Тағы да айтамын, мен еш өкінбеймін...

**3-әйел**: Таңертең ауданға бару үшін көлік іздеп орталыққа беттегенмін. Қарасам, Закир тұр екен....

**2 – көрініс**

*Оқиға ауылдағы орталық аялдамадан басталады.*

*(Ауылдың қақ ортасындағы аялдама, терең ойдағы шофер машинасынан шығып темекісін тұтатады, Ауыл тұрғындары бірте бірте көлікке отыра бастайды. Көліктегі алдыңғы орындыққа кәнден ит жайғасқан)*

**Закир**: Здрастье!

**3-әйел**: Доброе утро! Неге көңіл күй жоқ?

**Закир:** Бәрі жақсы

**2-еркек**: Салам.

**Закир:** Салам.

*Бәрі амандасып, біртіндеп салонға кіріп жатыр.*

*( 2-әйел , 1-әйел , молда кіреді.)*

**Бизнесмен:** Ереке ауыл өзгермепті, сол баяғы адамдар, сол үйлер, тіпті көлікте өзгермепті ғой, ә?(*күліп*)

**1-еркек:** Бауырым, келіп тұрсаңшы осылай, кешегідей көңіл көтереміз. Өкінбейсің. Өкіндірмейміз...(*жылпостанып*) Бірақ, сен қала көріп жүрген азаматсың ғой, ал біз ше, малдың артынан еріп жүрміз, әйтеуір...

**Бизнесмен:** Ештеңе етпейді, за то ауылда ғой нағыз өмір, таза ауа, бәрі натуральный... қыздарына дейін..(*көзін қысып*) әрине келіп тұрам, кешегі түндегі әйел үшін. (*күледі*) Сол келіншек кім-ей?

**1-еркек:** Кейін айтамын.

**Бизнесмен:** Жарайды, тездетейік, олай болса. Бірінші ауданға жетіп алайын, сосын такси, кейін қаладан самолетім бар еще. 12.15-те ұшады астана уақытымен.

**1-еркек:** Уайымдама, тез жетеміз, біздің Закир жолдағы әр шұңқырды жатқа біледі. Смело ғо, уайымдама. Ауданнан таксиге өзім мінгізіп жіберемін.

*(екеуі кіріп кетеді, көлікке қарай жас отбасы келеді, әйелі екіқабат, күні жақын)*

**Мас еркек**: Алина! Давай! Ұл туып кел! Осыдан Қыз болсын! Шешең!.. Қайтып келме! Маған ұл керек!

**Алина:** Жа-ан, мен қорқам, сенде бірге жүрші... Қазір босануға бірге кіргізеді ғой.

**Мас еркек**: Ей, кетші-ей, мен не нах..? Еркек басыммен?! Сенімен? Қатындармен? Роддомда? Қумаш... Бар, ұлсыз келме!

**Алина:** Жарайды... Байқап жүр... Сосын, үйге баршы өтінемін, далада бірдеңеге ұрынып қалмашы әйтеуір.

*Автобус іші, орналасып жатқан адамдар.*

**Бизнесмен:** Ненің иісі шығады? (*Бәріне*) Жиналдықпа? Жүрейік! Ей шофер! Кеттік, бас.

**2-еркек**: Әлі 3 орындық бар ғой, біреу келетін шығар.

**1-әйел:** Сағат сегіз жарым болды, жүре берейік. Закир, әлде ескерткен біреу бар ма еді?

**Закир**: Иә, саудагер бар. Товар әкеледі.

**1-әйел:** Өй, сол саудагерің бәле, ауылды азықпен асырап отырмын деп шіренеді. Әдейі өзін маңызды ету үшін асықпайды сол бәлең. Закир-ау, күтпей кете берейік, келесі жолы ертерек келетін болады.

**2-әйел:**  Асырап отыр, иә! (кекете) Ауданнан 50 теңгеге сағыз алып, бізге жүзден сататынынан береке тауып отыр ғой.

**1-әйел.** Әй,осы сол бәле неге өзіне машина сатып алмайды? Бір байыса, сол байитын уақыт болды ғой?

**2-әйел.**  Соны айтам. Еще қайтар жолда осы көлікке толтырып продукт тиеп алатынын қайтерсің. Күннің ыстығынан мұнда ауа жоқ, иә отыратын орын болмай, әрең келеміз өзіміз. Мұныкі бір бітпейтін тыраштану, тегі...

**1-әйел.** Иә, өткен аптада толтырып тиеп, анау Елек өзенінің көпірінен құлап кете жаздағанбыз. Қайта Закирдің көз ашқалы айдап келе жатқан жолы болып, абырой болды. Закир, бүгін қайтарда көп зат тиеткізбе! Өзің де бір шектен тыс жуассың ғой...

**2-еркек**: Айтпақшы көпір демекші, кеше көрші ауылдың екі баласы мотоциклмен келе жатып сол көпірден тайып кетіпті.

**Молда**. Иманды болсын! (*күбірлеп,* *бетін сипап*)

**1-әйел.** Ішіп алған көрінеді, әйтпесе анау көпір мотоцикл үшін кең еді ғой!

**2-еркек**. Мотоциклдің рулі қатып қап, бұрыла алмаған деп естідім.

**1-еркек**. Артында отырған бала әзілдеп рульдегі баланың бас киімін көзіне төңкеріп жіберген, содан жолды көрмей көпірден ұшып кеткен деп еді ғой.

**Молда**. Бауырлар, не болса да, бәрі бір Алланың қалауы. Дүниеде бірде-бір әрекет оның бұйрығынсыз, Оның қалауынсыз болмайды. Осыны ұмытпайық.

*Молданың сөзінен кейін сәл тыныштық орнап, ойланған түр жасайды да, бірден атмосфера бұрынғы қалпына қайта келеді.*

**2-әйел.**  Өздері дейді ғой қатты жүрген. Содан алдыңғы дөңгелегі тасқа соғылып жарылған.

**3-әйел**. Кеше жаңбыр жауды, может жаңбырда шықпағанда они бы были живы.

**Молда**. Жо-жоқ. Бәрі бір Аллаһ Тағаланың қалауы. Маңдайларына солай жазылған ғой. Біз ештеңе істей алмаймыз. Дұғада болайық, бауырлар!

**2-әйел.** Иә, енді... (*сәл жақтырмай, қасындағы әйелге*) Осы**-**ақ данышпан, әйтеуір...

**Бизнесмен**. (*сабырсыз*) Анау саудагерің қайда? Келе ме өзі? Асығып тұрмыз, шофер! Мүмкін хабарласарсың?

**1-әйел.** Хабарлас? Иә, қазір. Біздің ауылда сеть жоқ, сеть болса отырмаймын ба ватсап шұқы**-**ып, класстастарға видео жібері-іп, жарықтық...

**Бизнесмен**. Не деген ауыл?! ХХІ ғасыр ғо, как бы...

**Пенсионер** **әже**. (*Алинаға*) Ты как, дочка? Сколько месяцев?

**Алина**. іі... Тоғыз. (*саусақпен көрсетеді*)

**Пенсионер** **әже**. Схватки были?

**Алина**. Түсінбедім?

**1-әйел.** Толғақ келді ме дейд!

**Алина**. А иә, кеше түнде болды. Сол, бүгін роддомға бара жатырмын.

**2-әйел.** Әкел қолыңды бір сипап жіберейін. *(Қолын ұстап, сипап тыңдайды)* Ұл туасың!

**Алина**. Рақмет

**Пенсионер** **әже**. А не тежело ей ездить?

**2-әйел.** Тағы әкелші*(Қайта ұстап көріп)* бүгін тумайсың, уайымдама.

**Алина**. Бәрі жақсы, шыдаймын.

*(Коммерсант асығыс жүгіріп келгендей сыңай танытады)*

**Саудагер**. *(өтірік шаршап*) Сәлембердіктер, уф! Кешірім сұраймын, аздап кешігіп қалдық.

**Молда**. Қанша халық боп күтіп отырмыз! Қайда жүрсіз?

**Саудагер**. 5-10 минуттың әрісі не берісі не? Бір ауылданбыз ғой, бүгін мен кешіксем, ертең сіздер дегендей. Ие!

**Закир**. За проезд, жол ақысы! (*ақша жинайды*)

**Саудагер**. Закир, менде... қазір... ііі. Қайтарда беремін. Ие?! Онсызда сенімен қайтамын ғой.

**Закир**. Жақсы. Айтпақшы, маска тағып алыңыздар, жаңа заң шықты. Ковидке байланысты.

*(Пенсионер, 3-әйел, Коммерсант, Алина, 2-әйел. 2-еркек маска киіп алады)*

**1-әйел.** Өй, сол! Соған сенесіңдер ме осы? Оттаған дүние. Жоқ менде маска!

**2-әйел.** Менің қаладағы жеңгем сол аурудан қайтты, больницаға апендецит болып түскен. Сөйтсе, сізде ковидттің белгілері бар деп жатқызып тастапты. Содан 1 апта жатып асқынып, шетелден дәрі келетін күні қайтты.

**1-әйел.** Өй сол, больницаға барып қажеті жоқ. Ауруды сау деп, сауды ауру қылудан басқа не біледі и олар? Одан гөрі үйде-ақ емделген артық. Сорпа іше берсе, болды.

**Закир**. Бәріңіз маска кимесеңіздер, жүре алмаймын.

**Бизнесмен**. Енді маска іздеп тұруымыз қалып еді. Тездетейік! Кешігеміз.

**Молда**. Дертті беруші де, оның шипасын жіберетін де, жанымызды алушы да Алла. Алла қаласа бәрібір ауырасың. Сондықтан маска ки не, киме не, бәрібір жұғатын ауру жұғады. Жазмыштан озмыш жоқ. Закир, жүре берейік.

**Коммерсант**. Озмыш жоқ болғанда, не ғо... Менде маска бар, если что. 150 теңгеден.

**Бизнесмен**. Әкел (*ақша береді*) екеуін.

*(1-еркек пен Бизнесмен тағып алады)*

**1-әйел.** Алмаймын мен, сенбеймін де ковид-совидыңа.

*(Асығыс бір ана мен бала жүгіріп келеді)*

**Студент**. Ассалаумағалейкум Закир аға, мені де ала кетіңізші, тұмауратып қалып ем. Направлениемен ауданға жіберді.

*(Закир келісіп, кіргізеді. Студент бала наушник киіп алған, маскасы да бар, ішке кіріп жатып қатты түшкіреді.)*

*(Үнсіздік)*

**1-әйел.** Жарайды, берші ал маскаңнан. Қоймадың ғой.

*(Үнсіздік)*

**Молда**. Мен де біреуін ала салайын...

(*үнсіздік*)

**Бизнесмен**. Шопыр, тездетейік енді.

(*көлік қозғалады*)

**3 – көрініс**

**Сот**

**1-еркек**. Бұл жерде кінәлі менің досым емес, бірақ, мен оған өкпелімін. Ол барып тұрған эгоисттің өзі екен. Әрине, мен де өзімді күнәдан пәк адаммын демеймін, бірақ, сол екіқабат әйел болмағанда бар ғой... Қазір, бәлкім, үйге қайтып бара жататын едім. Үйде кәрі анам бар. Онын қолын ұзартатын келін де әкеп үлгермедім. Осыған дейін ішіп, сайран сап жүргенше үйленуім тастауым керек еді, ең болмағанда артымда ұрпағым қалатын, (*Үнсіздіктен кейін есіне бірдеңе түскендей*) а жоқ, қалды, Маринаның ұлы менің балам шығар. Сұрай салу керек ед, на всякий... Бірақ оған кім бармады, тіпті, менің балам болған күнде де, мен оны ол мені көрмей, білмей өттік-ау. Ұлым... Балам...

*Автобус жүріп келе жатыр, автобус іші, студент үнсіз ән тыңдап отыр, қалғаны күбір*-*күбір әңгіме.*

**Бизнесмен**. (*1-еркекке сыбырлап*) Айтпадың ғой?

**1-еркек**. Нені?

**Бизнесмен**. Кеше түндегі келіншекті.

**1-еркек**. Қазір біреу-міреу естіп қалса, ұят болады. Ауданға барғанда айтамын.

**Бизнесмен**. Не болды сонша? Әлде мында оның туысы отыр ма? Айтсаңшы?

**1-еркек**. Иә. Күйеуі... (*сыбырлап*)

...

**2-еркек**. Айтпақшы, кеше аудан әкімі кепті ғой, жиналыс не болды?

**2-әйел.**  Әйелің айтпады ма, кеше ол да келіп еді ғой жиналысқа.

**1-әйел.** Өй сол, не болушы еді! Беті тыржиып ауылға жаңадан салынған доп алаңын көруге кепті, бізде шаруасы жоқ ағамның.

**2-еркек**. Ауылға газ қашан келеді дейді?

**2-әйел.**  Биыл көрші ауылдың қасына әкеледі, сөйтіп келер жылы сол ауылға тартады.

**2-еркек**. Сонда, бізге 1-2 жылсыз газ жоқ деш...

**Саудагер**. 1-2 жыл не, бес жылда иісі мұрнымызға келсе жақсы ғой...

**1-әйел.** Өй! Өткенде телевизордан көріп отырсам, сонау астанаға газ барыпты, мына газдың қасында тұрған бізге, 10 жыл болды, бір бұрылмады-ай! Осы өкімет қай миымен ойлайды екен?

**Молда**. Алла бұйырған күні келеді, күту керек. Әр нәрсенің өз хайыры бар дейді Алла тағала.

*(Алина өзін біртүрлі сезіне бастайды)*

**Пенсионер** **әже**. Дочка, с тобой все нормально?

**1-әйел.** Өй! Алина саған не болды? Зәкір, тоқта, Алина че-то біртүрлі боп тұр...

*Машина тоқтайды*

**Бизнесмен**. Ей, неге тоқтадық, не боп қалды?

**2-еркек**. Анау келіншек өзін біртүрлі сезініп тұр.

**3-әйел**. Закир, дверь открой, ауа жұтсын шамалы, далаға шығып.

**2-еркек**. О, заодно и покурим.

*Әйелдер Алинаны ұстап далаға шығады, еркектер темекі шегіп тұр*

**Молда**. Темекің бар ма?

**1-еркек**. (т*емекісін беріп тұрып*) Молда-еке, сен шегемісің не? Оқымайтын ба ең?

**Молда**. Иә, ал. Онда тұрған не бар?

**1-еркек**. Не бар? Харам емес пе?

**Молда**. Емес, ол туралы жазылмаған.

**2-еркек**. Қызық, бізде де өндірісте ішіп алып трактор айдаймыз, мас адам рульге отыруға болмайды деп жазғанымен. Тракторға ішіп отыруға болмайды деп жазбаған. (*күледі*)

**1-еркек**. Сау адам айдайтын көлік емес сол тракторың. Өткенде бір отырып, түнімен құлағымда трактордың моторы оталып тұрды. Молда-еке, серьезно айтшы, расымен шеге беруге бола ма? Әлде кейін оқып жатып, кешірім сұрай саласың ба? *(бәрі күледі)*

**Молда**. Күлесіңдер. Құранда жазылған, мына сендердің иықтарыңда бір-бір шайтаннан отырады, ал менде, яғни намаз оқитын, құдай сүйген иманды адамда 7 шайтан отырады. Иман күшейген сайын нәпсінің қиындығы да күшейеді.

**1-еркек**. Олай болса, біздікі рақат екен ғой! Күнәға батпай-ақ жүре бермейміз бе бір шайтанмен. Зачем жетеу?

**Бизнесмен**. (*1-еркекке шопырды нұсқап*) Закир ма еді аты?

**1-еркек**. Иә.

**Бизнесмен**. Закир братан, кеттік тез. Мен қазір ауданға барып таксиге отыруым керек еще, қалада 11 де самолетім бар.

*(Закир үндемейді)*

**2-еркек**. Көріп тұрсың ғой, келіншекке ауыр болып тұрғанын.

**Бизнесмен**. Көріп тұрмын, бірақ самолет менің жағдайыма қарап күтіп тұрмайды, конкретно.

**Алина**. Мен жақсардым, жүрейік.

*Бәрі қайта отырады, көлік жүреді.*

**Сот**

**Саудагер**. Бұл түс қой, ие?! Ххех... Мен өлгем жоқ, тірімін. Тірімін мен. Бұл жерден қалай шығамын? Мені кері қайтарыңыздар! Шығарыңыздар мені! Өлетін адам мен емес! Сіздер шатасып тұрсыздар! Мен әлі көп нәрсе жасауым керек! (*үнсіздік*) Аа?! Иә! Иә! Иә! Мен ұйықтап жатырмын ғой, ие?! Маған ояну керек, (*өзін ұрғылайды*) қазір, оянамын, мен өзі ұйқыны аса қатты жақсы көрмесем де, анау-мынауға ояна қоюым қиын. (*өзін тістелейді*) Мен оянам, тірімін, мен тірімін! Өлгім келмейді!

*Автобус жүріп келе жатыр. Студент бала қайта түшкіреді, ол әжейдің қасында отырған тұғын.*

**Пенсионер** **әже**. Мальчик?! Мальчик? *(Студент науушнигін шешеді)* Можешь пересесть в другое место, а то видишь ли я какая старая, имунитет все-таки слабая. Не как у вас. Вам-то жить ооой кудаа доолго...

*Студент орын ауыстырады, науушнигін қайта киіп отырады.*

**Пенсионер** **әже**. Ну, Закир, ну зачем тв взял его, это же общественный транспорт! Мальчик болеет, из за него сейчас все мы заразимся!

**2-әйел.**  Иа дұрыс айтады, ауру адам жеке көлікпен жүрмей ме!

**1-әйел.** Тіпті анау құлағындағы бәлесін тастамайды екен, керең болып қалады ғой қасқа. Қазіргі жастар біртүрлі, құлағына тағып ап, не тыңдайтындары белгісіз, айналасындағыларымен сөйлесіп әңгіме айтуды да білмейді...

**2-әйел.**  Менің біртүрлі басым ауыра бастады. Иістен бе? Ыстықтан ба? Закир жылдамдатшы, тезірек жетсек дұрыс болар еді!

**1-әйел.** Закир сені естіп отқан жоқ. Оның әйелі кеше тағы ішіп жүрген, обал-ай, әбден ынжық болып қалған. Автобустың ішін әбден кір басқан. Содан сасып тұр-ау. Бір жуып бере алмаса, несіне әйел болып жүр екен.

**2-әйел.**  Оның әйелі деген аты болмаса, қатыны емес. Менен ем алып жүргенде де, берген шөптерді ішпей мезі қылды. Өткенде электрик Мараттың үйінен мас болып шығып бара жатқанын көргенмін.

**1-әйел.** Өй-иә, мен де аноу күні көрші үйіме барғанда Сашокпен ішіп отқан жерінен түскенмін. Маған еще кел, отыр деп қояды. Жынды қатын.

**1-әйел.** Закир анасыз өскен, содан ба әйел затымен араласуы қиын, әйелі қалай қарады екен осыған

**2-әйел.** Жастайынан жетім қалған ғой, әкесінің машінесі болмаса бұны біреу адам қатарына ілмейтінде еді.

*Машина қайта тоқтайды*.

**Бизнесмен**. Ей, тағы не болды? Неге тоқтадық?

**Закир**. Дөңгелектің желі шығып кеткен сияқты, қазір 10 минутта жөндей салам, түсе тұрыңыздар.

**Бизнесмен**. Ёёё моё, қайдан ғана келе қалдым осы ауылға!

*Бәрі түсе бастайды.*

**ІІ АКТ**

**1 – көрініс**

**Сот**

**1-әйел.** Ақымақ Закир, өзіңнің өмірің быт-шыт болған соң, бізді көре алмай жасағаның шығар бұл... Қайтар қане, менің өмірімді, қайтар үйге, артымда мөлдіреп қалған балаларыма қайтар! Мен не жаздым саған? Қайтар, қайтар...

**Закир**. Шопыр болып қызмет жасағаныма 12 жыл болды. Үнемі жолға шықпас бұрын, бір күн алдын дөңгелектерімді реттеп, көлігімді жуып тазартып шығатынмын. Бірақ, соңғы күндері ештеңеге зауқым жоқ. Неге? Себебі жоқ дей алмайм... Түптеп келгенде, әр нәрсенің себебі бар ғой... (*үнсіздік*)

**\*\*\***

*Көліктің жаны. Бизнесмен мен 1-еркек темекі шегіп тұр, төменде Закир дөңгелек жөндеуде.*

**Бизнесмен**. Ереке. сонымен, кешегі келіншектің күйеуі қайсысы болды?

**1-еркек**. Оны қайтесің, сен сұрама, мен айтпайын!

**Бизнесмен**. Енді ана молда-екең емесі анық. Әлде анау тракторшының әйелі ме?

**(***Осы кезде 2-еркек келіп қалады***)**

**1-еркек**. Тыныш, кейін айтам дедім ғой.

**2-еркек**. Жігіттер, сіріңкелерің бар ма?

**Бизнесмен**. Мінекей (*сіріңкені береді де, бұрылып кетіп қалады*)

**1-еркек:** молдаеке ауылға көп келмейтін ең Мірқайдар шал қайтқалы 2 апта өтті ғой, ал жүздігі әлі болмады, не істеп жүрсің?

**Молда**: санаттың ұлын сүндеттеп

**1-еркек:** А ұлы еркек болған екен ғой!

**2-еркек**: (молдаға) Кеше сені бейіт басынан көрдім қолыңа күрек алып бірдеме қазып жүр ең, әлде ана жақтағылармен қазірден танысып сол жақтағы жағдайыңды жасап жүрсің бе?(күледі)

**Молда**. Мына көлік жөнделе ме өзі!

**Закир**. Бітті, болдым. Көлікке отырыңыздар.

**Бизнесмен**. Ее, дұрыс болды, тездетіп бас, әкең. Бір жарым сағат қана қалды. Асығайық.

*Көлік қайта қосылады, қозғалады.*

**Сот**

**Шарик.** Негізі, менің иемнің еш кінәсі жоқ. Ол жақсы адам. Бірақ адамдардың бәрі жақсы емес. Түсінбейсің! Тіпті кейде өзімнің ит болып жаратылғаныма қуанамын. Адам болу қиын. Ол өте түсінуге ауыр жаратылыс. Қызық... Сенің белгілі бір нәсілің болуы керек, оның өзінде бағыңа қарай, туылған отбасыңа байланысты ерекшеленесің. Сенің теріңнің түсіне қарай адамдығыңды ажыратады екен. Ал, бізде ше? Ит – ол ит. Қиын ештеңе жоқ. Функциямыз да түсінікті. Иә қабаған, иә үйретілген. Сон соң, ұлтың болуы керек екен. Ол да бір бас ауыртатын нәрсе, кез келген адаммен тіл табысуың қиын болады. Өйткені, ол орысша, анау ағылшынша, басқасы немісше. Ал біз ше? Біз жер шарының қай бұрышында болсақ та, бір тілде сөйлейміз. Тіпті түсінбейтінім, сенің дінің болуы керек екен. Сен белгілі бір затқа сенуің керек. Ол бір зат әлде құбылыс болуы тиіс, әйтеуір сол нәрсе арқылы өзіңнің қай дін өкілі екеніңді, өлгеннен соң қайда баратыныңды болжай алады екенсің. Әр өлген адам өз дінінің заңынша жерленеді. Ал біз ше? Біз тек иемізге ғана сенеміз! Ол жаман болсын, жақсы болсын, сенің иең. Ол саған тамақ берді, пана берді. Өлсең, айдалаға барып өлесің, өйткені, өлгеннен соң оған керегің шамалы.

**2 – көрініс**

*Автобус іші көп адам. Шаршаңқы, күн ыстық, шопыр музыка қосып келе жатыр. Молда әртүрлі уағыздарын айтып келеді*

**1-еркек**. *(Таңданып)* Сонда бізге 4 әйел алуға болады деш?!

**Молда.** Әрине болады, егерде дейді, сен бір әйеліңді разы қылсаң о дүниеге барғанда 70 хор қызы сенің әйелің болады. Жетпіс! Ал егер! 4 әйел алсаң! Ойлашы өзің, санашы 4 есе!

**2-еркек**. Жетпісті төртке көбейтсек 280.

**Молда**. Міне 280 хор қызы айналаңда бұл деген...

*(Осы кезде кенет Алинаның толғағы күшейеді)*

**1-әйел.** Өй! Не болды? Алина!

**Пенсионер** **әже**. Дыши, дочка! Не паникуй!

**3-әйел**. Ауа керек, остановитесь! Есік ашыңдар!

*Барлығы уласып шуласып жатыр, машина тоқтайды*

**2-әйел.**  Алина, жағдайың қалай? *(басын ұстап көріп)* Шыдай аласың ба? Қатты ауырып тұр ма әлде?

**1-әйел.** Өй, әрине алғаш туғанымызда бәріміз де сөйттік қой! Өлмейд!

**Бизнесмен**. (*автобустан шығып)* Енді жетпегені осы еді?! Өстіп әр нәрсеге бір тоқтай берсек, мен точно кешігемін.

**1-еркек**. Енді достым қайтейін, келіншекке қиын ғой.

**Бизнесмен**. Закир, тоқтамай-ақ жүре берейік, көліктің ішінде босанар көп болса!

**2-еркек**. Сенің есің сау ма? Обал емес пе? Өлтіресің ғой баланы!

**Бизнесмен**. Сен араласпай ары тұр, мені баладан да маңызды шаруа күтіп тұр!

**2-еркек**. Күтсе қайтеді екен? Мұнда өлім мен өмірдің шаруасы болып тұрған жоқ па?!

**Бизнесмен**. Сонда мені ерігіп жүр деп тұрмысың?!

**1-еркек**. Болды, қойыңдар.

*Осы кезде әйелдер арпалысып, бақырып жатады толғақ күшейе түскен*

**Коммерсант**. Әйелдер дәрігер іздеп жатыр, бала босандырып көрген біреулерің бар ма?

**Закир**. Көрші ауылға апарар жол жақын, оған жеткенше 10 шақырымдай бар, шамамен 15 минутқа шыдай ала ма?

**Бизнесмен**. Сонда бізге бұрылу керек па? Сәлем айт! Қош бол менің тендерім!

**1-еркек**. Досым-ау, тендірің бала өмірінен қымбат емес шығар.

(*Бизнесмен ашумен 1-еркектің алқымынан ала түседі*)

**Бизнесмен**. Қымбат емес шығар! Сен не білесің? Малдың артынан жүріп арақ ішкеннен басқа не көріп едің? Я семьяң жоқ, я балаң жоқ! Асырар ешкімің жоқ! Сөйте тұра маған өмірімнің ең маңызды сәтінен бас тарт деп тұрсың ба?

**1-еркек**. Жібер, достым! Төбелесіп қаламыз текке.

**Бизнесмен**. Төбелесейік, сен ғой түнімен менің ақшамды санап, жұмысымды сұрап отқан, көре алмайсың! Өзіңде жоқ болған соң, өзгенің жетістігін қабылдағың келмейді, білем.

*Төбелес басталмай тұрып екеуін ажыратады. Осы сәтте автобустан студент шығады, сәл ұйқылы ояу.*

**Студент**. Мен акушер мамандығында оқимын! Босандыра аламын негізі... Маған жылы су, сон соң (*әйелдердің біріне*) орамалыңыз керек.

*Автобустың ішінде босандыру процесі басталады. Сыртта еркектер қауымы жүр. Дау қайта өрбімесін деген ниетпен 2-еркек ортаға сөйлейді.*

**2-еркек**. Жігіттер, дауласпаңдар, екеуің, білуімше, дос емессіңдер ме? (*1-еркекке*) Ереке, қонақ қой, сыйласаңшы, (*Бизнесменге*) уайымдама үлгереміз Закир тез...

**Бизнесмен**. Ей, ақылды-сымақ, ақылыңды бір жеріңе тығып қой. Сен бе мені сабырға шақыратын?

**2-еркек**. Бауырым, сәл тоныңды түсіріп сөйле?!

**Бизнесмен**. Түсірмесем ше? Не істей аласың?

**2-еркек**. Шаңыраққа қара?!

**Бизнесмен**. Шаңырақ туралы сен айтпай-ақ қой! Мен жетіскеннен асығып тұрған жоқпын. Бәрінде бар бала шаға менде де бар!

**2-еркек**. Оны түсіндім. Әйелге обал ғой! Өз әйелің бар емес пе! Соны оның орнына қойып көр онда!

**Бизнесмен**. Менің әйелімде шаруаң болмасын! Ақылың тасып бара жатса... Өз әйеліңді түзеп ал.

**1-еркек**. Қой, досым, қажеті жоқ.

**Бизнесмен**. Кіммен қашан көңіл көтеріп жүргенін білесің бе, жалпы?

**2-еркек**. Түсінбедім? Әйелім? Менің әйелім?

**Бизнесмен**. Иә, сенің! Марина ма еді есімі! Сол кеше түнде менің құшағымда болды! Осы ма естігің келгені? Алдымен соны түзеп ал, кейін айтарсың ақылыңды!

**2-еркек**. Біріншіден, сенің де маған ақыл үйретуге қақың жоқ! Кімсің сен? Екіншіден, менің әйелімнің есімі Надя. *(2-еркек төбелесе жөнеледі)*

*Барлық еркектер екіеуіне араша түседі.*

*Осы сәтте бәрін естіп, көріп тұрған Закир кабинасынан аңшылардың мылтығын алып шығады. Барлық жігіттер шошып, әбігерге түседі, мылтықты тастауын өтінеді.*

**Саудагер**. Інім, қой, бұл суық қару. Абайла, ашуланба.

**Молда**. Зәкір, бауырым сабыр. Сабырға кел. Мылтығыңды қой!

**Закир**. Марина дедің бе?

**1-еркек**. Закир, қой! Ол ештеңені білмейді, ол сенің әйелің екенін білмейді!

**Закир**. Сен білмеуші ма, ең? (*мылтықты 1-еркекке кезейді*)

**1-еркек**. Білем, бірақ...

**Закир**. (*мылтығын оқтайды*) Жайрата салайын ба бәріңді?

**Саудагер.** *(бизнесмен мен 1-еркекті нұсқап)* Атсаң мыналарды ат. Менің куәгермін Зәкір, кеше түнде меннен Марина кеп арақ алып кеткен. Ананың үйіне кіріп бара жатқанын көрдім.

**1-Еркек:** Жап аузыңды оңбаған. Отқа май құйма. Өзіңнің де былығың аз емес.

**Саудагер.** Жоғи, Зәкір ол жала жауып тұр.

**1-Еркек:** Ей! Алып сатар неме, талай рет Маринаға арақ сатқансың, тіпті оның мастығын пайдаланып кеткенде боларсың.

**Саудагер.** Өтірік.

**1-еркек:** Өтірік? Онда сағат түнгі 12 ден асып кетсе болды бізге дүкен ашпайсың, ал Маринаны неге түнгі сағат 3 болсын таңғы 4 болсын кіргізе бересің, а?

*(Закир мылтығын саудагерге бұрады)*

**2-еркек**. Закир, қой! Қайдағы бір қаншыққа бола адам өлтіремісің?!

**Закир**. Ол менің әйелім!

**2-еркек**. Бірақ ол бұған тұрмайды, кіммен жатпады, кіммен көңіл жарастырмады ол!

**Закир**. Сен оны қайдан білесің? (*мылтықты* *2-еркекке* *кезейді*)

**Молда**. Зәкір, қате іс жасама, бұл үлкен күнә! Кешірілмес күнә!

**Закир**. Сонда бұлардың ісі, сеніңше, дұрыс па? *(Мылтықты молдаға кезейді)*

**Молда**. Иә дұрыс емес, бірақ оның жазасын Алла береді, сен ештеңе жасай алмайсың. Мыналар күнаһарлар, осы күнәһарлардың кесірінен текке күнәға батпа!

**Бизнесмен:** Ей періште! Не сайрап тұрсың, Алладан ғана қорқам деуші ең ғой?

*(Бизнесмен ашуланып молданы итеріп жібереді, сол кезде молданың қалтасынан гауһар жүзік түседі).*

**2-еркек**. Оңбаған! Мынау Мірқайдар атаның жүзігі ғой.

**Молда**. Оны маған өзі берген! (сескеніп) Закир рас ашуланба, сабыр бауырым, оның үстіне, әйелің шынымен жеңілтек екені бүкіл ауылға мәлім ғой. Ол сенің теңің емес.

**Закир**. Бүкіл ауыл? Бәрің де білесіңдер ме?

(*Үнсіздік*)

*Закир бәріне көз жүгіртеді. Бәрі басын изейді.*

**Закир**. Маған жақындаушы болмаңдар. (*көліктің артына жүгіріп кетеді*)

*Мылтықтың дауысы естіледі. 3 секундтан соң жаңа туған баланың дауысы естіледі.*

**1-әйел.** Өй, не шу-ей! Сүйінші! Босанды! Алина қыз туды!

*Үнсіздік*

**Сот**

**Закир**. Әйелім менің көзіме шөп салатынын білдім, қызық ә? Сенің сүйіп қосылған, армандаған, тәніңмен қоса жаныңды берген адамың бір күні саған деген сезімі өшіп, басқа адамның қойнынан табыла салады. (*үнсіздік*) Және ол тек бір рет әрі бір ғана адаммен емес. Ең ауыры сол. Мен сонша не жаздым құдайға? Істейтін тірлігім – ауыл мен аудан арасын қысқартып, адамдарды тасымалдау. Өмірі ешкімнен артық ақша алып көрген емеспін, тіпті, ешкімді көңілін қиып тастап та көрмеппін. Сондағы адамдығыма жасаған жауабы осы ма дүниенің? Дәл осы себептен де құдайға сенбеймін? Иә, бәлкім мен әлсіз күйеу болған шығармын? Жігіттік мінез менде жоқ та шығар. Мен бәрін ауыл адамдары үшін жасадым, олардың өтінішімен алыс қалаларға апталап та кетіп қалдым. Сол кездері әйелім менен күдіктене бастады. «Я ішпейсің, я ел ұқсап қонақтыққа бармайсың, апталап күндеп жоқ болып кетесің. Менен не жасырасың өзі?» дейтін. Ол менің қолымнан келмейтін істі бетіме басты. Сон соң ішуді шығарды. Мен оған қой деп айта алмадым...(*үнсіздік*)

**Молда:** Менің аталарым намаз білетін, кішкентай кезімнен намаз оқымасам да сүрелерді жатқа айтатынмын, кейін өсе келе жас болдық көше кездік, іштік төбелестік, қызықтың бәрін көрдік, сөйтіп жүріп оқуғада түсе алмадым. Сон соң екі ауыл қосылып көрші ауылға мешіт салды, сонда молда керек болды, жұрт сен босқа жүрсің, оның үстіне сүрелерден де хабарың бар деді, менің барғым келмеген, бірақ ауыр жұмыс жасамайсың, жер қазбайсың, шөп тасымайсың рахат өмір, ақшаныңда көзі сонда, сөйтіп сол мешітке молда болдым.

(Оңбаған ит қауып алғанын қарашы). Мірқайдар атаны жерлеу рәсімінде өзім құран оқыдым. Сондағы жұрттан ол кісінің саусағындағы алтын сақинасы алынбағанын айтты. Мен егер ісініп кетсе ештеңе етпейді дедім. Бірақ. Одан соң балам ауырып ақша қажет болды. Сон соң әлгі жүзікті барып қазып алдым, қайта құран оқыдым, қайта жерледім. Бәрібір өлген адамға сақинаның не керегі бар? Сол алтын жерде жатып шірігенше тірінің пайдасына жарамайма!

**ІІІ АКТ**

**1 – көрініс**

*Дәл сол жер, автобустың сырты.*

**Студент**. Бала да, ана да тәуір, тек бізге көрші ауылдағы медпунктке барып, система жалғауымыз керек, сол жақтан телефон арқылы скорый шақырып ала аламыз.

**2-әйел.**  Өй жарайсың! Енді несіне тұрмыз?! Зәкір қайда, тездетейік.

**2-еркек**. Ол...

**1-әйел.**  Өй не болды? Тыныштық па-ей?

*Үнсіздік*

*Осы кезде Закир шығады. Қолындағы мылтығы түсірулі күйде*

*Мылтыған көрген әйелдер шошып қалады.*

**Закир**. (*өте жай дауыспен*) Бір сұрақ?! Бәріңе?! Мен көрші ауылға да, ауданға да апарамын! Тек шынайы жауап беріңдерші?

*Бәрі түсініксіз күйде*

**Закир**. Әйелімнің менің көзіме шөп салып жүргенін бәрің білесіңдер ме?

*Үнсіздік*

**Закир**. Тағы қайталап сұраймын! Менің Мариночкам... менің сүйіп қосылған қосағым менің сыртымнан 5 жыл бойы жүріс жасап жүргенін білдіңдер ме?!

**Закир**. Сіз? *(1-әйелге)* Сіз ше? *(2-әйелге)* Ал Сіз? *(3-әйелге)* Сіз де ме? *(Әжейге)*

*Бәрі үнсіз.*

*Закир мылтығын қайта көтеріп оқтайды*

**2-әйел:** Өлтірсең әйеліңді өлтір, бізде нең бар! Содан ал өшіңді!

**1-әйел**: Иә сол бәріне кінәлі. Сенің мұндай күйге түсуің содан, тіпті балаңда сеннен емес екен ғой!

**Закир**. Не? Балам?

**1-әйел**: *(2-еркекке)* айтсаңшы! Баланың әкесі екеніңді!

**Закир**. *(мылтығын 2-еркекке бұрып)* Мен сені досым деп жүрмін ғой?!

**2-еркек:** Достым, тыңдашы...

**3-әйел**. Я тоже пью! Тоже не ангел! Все мы грешники. Смирись и ты!

**2-әйел**: кет бар өзің күнәһарсың! Міне мынау бәле, сенің әйелің осының кесірінен бұзылған.

**3-әйел**: Че? Следи за языком аферистка?! Мен бе бұзған? Ал мені кім бұзды? Не строй из себя глупышку! Я все знаю про твою мерзкие делишки

**2-әйел:** ой мына қаншықты ай ә, күйеуің қайтқалы аузыңа дауа жоқ, саған кім сенеді.

**3-әйел.** Күйеуім, міне. Сол күйеуім неден өліп еді. Есіңе түсірші. Помниш! Сен біздің отбасымызды дуалағансың! Кейін ол ауырған соң. Қайдағы жоқ шөптеріңді беріп күйеуімнің түбіне жеттің.

**2-әйел:** не деп тұр мынау, қой ол шөп дәрілер қайта біраз адамның өмірін сақтаған.

**3-әйел**. А я тупица, все эти время верила, думала что ты помогла меня.

**Закир**. Жабыңдар ауыздарыңды! *(мылтығын аспанға атады)* Бұл жолы шынымен де өлем! *(қайта автобустың артына беттейді)* көлікті өздерің жүргізіңдер.

**Пенсионер** **әже**. Ну... дорогой мой... постой! Не стреляй?! Прежде чем убить себя послушай меня, пожалюста. 35-лет назад ровно в этих дорогах я тоже рожала мальчика, но я хотела его выбросить, потому что я сделала глупость, но в тот момент появился этот автобус, и тот шофер убеждала меня не делать ошибку, и усыновила этого малыша, чтобы я мог спокойно смотреть в глаза людям. Этот шофер был твой отец, а тот малыш ты, ты мой сын Закир.

*Закир мылтығын тастай салады. Сол сәтте автобустан асығыс Студент шығады.*

**Студент**: Кешіріңіздер, ана мен бала тезірек медпунктке жетуі керек. жағдайы нашарлап барады. (*үнсіздік*)

**Закир**. Жүріңіздер...

*Үндемей бәрін көлікке отырғызады.*

**Сот**

**Пенсионер әжей:** Ол кезде мен жас едім, ущилище де оқитынмын, кез келген нәрсеге сенгіш едім. Сол сенгіштігім маған әкесіз ұрпақ сыйлады. Ауылға барып ел жұртқа ұятты болғанша ешкім білмейтін нәрестені, ешкімге көрсетпей тастап кеткім келді. Бірақ автобустың шопыры бөгет болып, баланы да меніде құтқарып қалды. Кейін мен тұрмысқа шықтым балаларымда болды. Бірақ, Закирді сағынбадым демеймін, сағындым. Сол үшін де осы автобусқа жиі мінетінмін. Құдайым ай. Сол жылға қайта апаршы, жұрт күлсін, мейлі өсектесін баламды өзім асыраймын.. Қайтаршы.

**3-әйел**. Мен Маринаның құрбысымын. Ол алғаш біздің ауылға келгенде екеуміз бірге доярка боп жұмыс жасағанбыз. Содан бері доспыз. Доспыз дегенде енді... түсінесіздер ғой. Күйеуім қайтқалы ішуді әдетке айналдырғанмын. Марина да ішуді менен үйренді. Әрине мен оған «күйеуің, балаларың бар ғой, ішпе» деп айтқам, бірақ бұл арақ жарықтық адам талғамайды ғой. Мен ерім жоқтықтан күйініп ішсем, ол бар еркегінің қасынан табылмайтынына күйінетін. Не керек, іштік, қыдырдық, күнә жасадық. Бірақ, еш өкінбедік! Өйткені, еркектер өкінуге тұрмайтын! Біз қылымсығанда, «кешіріңдер, менің әйелім бар» деп біздің бетімізді қайтарған бір еркек көрген емеспін. Барлық еркектер бірдей. Оларға болатын нәрсе бізге неге болмайды осы?! Неге ? Неге? Неге? «Неге»?....

**2-әйел:** *(ыңырсып айқайлайды)*Тынышталыңдаршы! *(іштей қиналады)* иә мен өтірік айттым. Мен ғұмыры өтірік айтумен күн көрдім. Бірақ сол өтіріктерімнің арқасында біраз адамдар бақытын тапты. Ауруынан айыққандар да, сүйгеніне қосылғандар да болды. Иа мен оның күйеуін дуалағам. Онда тұрған не бар. *(жан жағына жалтақтап қарайды)* Бәріне бөліп берген махаббат, менде де болуы керек қой. Мен не? Еркек қарар ажарым жоқ па? Мен де сүйем, менде де жүрек бар! Ол менің класстасым болған, ол кішкентайдан менімен бірге отырып, сабақтан менімен бір жаққа қайтатын. Өстік, бір бірімізді ұнататынбыз. Оған тұрмысқа шығамын деп, қаншама жігіттің бетін қайтарғанмын. Кейін ол көрші ауылда жұмыс істеп жүріп әйелін жолықтырды. Ол мені ұмытты, ал мен сол ғашық қалпымда қалдым. Сіздерше бұл әділдік па? *(күледі, жылайды, құлағын басады)* Жоқ әрине!!!

**\*\*\***

*Автобус көрші ауылға Алинаны, баласын, сон соң студентті тастап кетеді.*

**1-әйел:** Жарайды, жақсы жетіңдер енді. *(тамағын кернеп)* Не болды и бәріңе? Құрысын! Әйелімен сөйлеседі дә! *(ешкім жауап бермейді)* Танауларың салбырап кетіпті ғой тегі. *(өзімсініп)* Әй Зәкір магнитафоныңның дауысын шығарып қойшы ең болмағанда ән тыңдап барайық.

*Қайта жол жүреді ішіндегілерде үн жоқ, тек магнитофонның даусы ғана.*

**Сот**

**Бизнесмен**. Мен, жарайды, оның әйелімен болып қойдым делік! Бірақ, мен білгем жоқ қой?! Алдыма қылмыңдап келген өзі! Менің кінәм не?! И вообще, жүріс жасап жүргендер көп қой! Олардың бәрі өле беруі керек болса, жер бетінде адам азайып қалмай ма?! Егер сол екіқабат әйел болмаған да! Мен қазір өз балаларымды құшақтап отырар едім! *(үнсіздік)* Кешірші, құдайым! Кешірші! Біліп-білмей істеген күнәм болса......

**Саудагер:** Алыңдар бәрін алыңдар, 100 бас қойым бар, үйір жылқым бар бәрін алыңдар, тек өртей көрмеңдер. Қарызым жоқ менің. Керісінше бәрі маған қарыз! Сол қарыздардың өтеуіне оңымнан келтіре гөр! Оңымнан келтіре гөр!

*Автобус елек көпіріне барғанда, Закир рульді солға қарай бұра салад, бәрі айқайлайды шулайды, үрейленеді, сыйынады.*

**Бизнесмен:** Топас! Сенің есің сау ма?! Тоқта!

**3 – әйел:** о боже! Спаси и сохрани!

**2 – әйел:** Кешір бізді

**Пенсионер әжей:** Кешір балам!

**Саудагер:** Кешір мені

**1 – әйел:** Кешір бізді

**2 еркек:** Кешір достым

**1 еркек:** Кеш

*Автобус көпірден тайып көлік апаты болады. (Оған кім кінәлі?! Ешкім білмейді! Білетін екі жанның өзі өз өмірлерін сақтап қалғаны үшін де болған істі ешкімге айтпауға шешім қабылдайды.)*

**Марина**. Иә, оның көзіне шөп салғаным рас! Әрі бір рет емес! Иә. И че? Жоқ, сіздер мені күйеуін сүймейді деп ойлап тұрған шығарсыздар. Ал мен сүйгем! Бәлкім, әлі де сүйетін шығармын... (*үнсіздік*) Біз үйленгенде екеуімізде бәрі жақсы болатын. Тек мен 5 жыл бойы бала көтере алмадым. Бармаған тәуіп, сұрамаған адамымыз қалмады. Менің бедеу әйел екенімді бетіме баспаса да, оның ұрпақ жайлы әңгімесі көбейе түсті. Кейін дәрігерге бардық. Көптеген анализдерден кейін, менде бәрі дұрыс екендігіне көз жеткіздім. Мәселе менде емес, Закирдің өзінде болып шықты. Бірақ, мен оған ол туралы айта алмадым. Ол онсыз да еркек мінезді емес тұғын. Егер өзінің бедеулігін білсе, оған бұл жаңалық одан сайын ауыр соққы боп тиетінін түсіндім. Әрі ол көп уақытын үйде емес, түзде өткізетін. Бәлкім, бала көтере алатын әйел іздеген де болар. (*үнсіздік*) Ақыры, Мен оған әке бақытын сыйлау үшін басқадан бала көтердім. Амалсыз. Өтірік дәрілерді ішкен болып жазылып шыққандай сыңай таныттым. Көп ұзамай балалы болдық. Бірақ, біздің махаббатымыз сөне берді, арамыз алыстай берді. Мен ол үшін тек ұрпақ жалғастырушы ғана екенімді түсіндім. Ол мені сүймейді. Егер сүйсе, маған неге «Қой!», «Ішпе!» деп айтпайды. Мені неге үй-үйді іздеп жүріп желкемнен сүйреп, үйге алып келмейді?! (*үнсіздік*) Өйткені ол мені бұрынғыдай қызғанбайды! Демек, махаббат өлген.

Мен күйеуімді өз өліміме кінәләмаймын! Қайта 10 жыл ішінде мені бірінші рет қызғанды. Бірінші рет алдымда бар сырын, бар мұңын ақтарды. Бірінші рет айғайлады. Бірінші рет көзіме тіке қарады. Бірінші рет ұйықтамай мені күтіп отырды. Бірінші рет қол көтерді. Бірінші рет...

(*Закир бәрін көріп тұр, екеуі кездеседі*) Сен мені баяғы да ақ өлтіруің керек еді.

**Закир**: Неге бәрін маған бірден айтпадың?

**Марина**: Сені сүйдім ғой!

**Закир**: (*үнсіздік*) Кешір мені. Мен бәрін түсіндім...

**Марина:** Енді бәрі кеш

**Закир**: Сенде күнә жоқ! Сенің бар күнәң менің кесірімнен! Күнәңнің бәрін мен көтеремін! Менің махаббатымды дәлелдер мүмкіндік осы ғана. Мен тозаққа барамын, бәрін өзім өтеймін.

**Марина**: Мені өзіңмен бірге ала кет. Сенсіз жұмақ жұмақ емес. Тозақты тірі кезімізде де көрдік қой....

(*кетеді*)

**Соңғы көрініс**

*Көрші ауылдың медпункті*

**Мас еркек.** *(айғайлап)* Алина! Алина!

**Алина**. (*қорқып, дірілдеп*) Жаным, келдің бе?

**Мас еркек.** Амансың ба?

**Алина**. Иә, тәуірмін. (*көңілсіз*)

**Мас еркек.** Құдайым-ай, келші, құшақтайын.

**Алина**. (*сенімсіз*) Жаным, тыңдашы! Кешірші, мен саған ұл тауып бере алмадым! Бірақ... Бәрі әлі алда ғой, иә? Жас емеспіз бе әлі?

**Мас еркек.**  Тыныш! Болды, қой!

**Алина**. Әлі талай балаларымыз болады бұйырса! Кешірші, жаным! Мен сонша тілеген ем!

**Мас еркек.** Үндеме! Кешірім де сұрама! Сені сол аударылған автобустың ішінен іздедім, өмірімдегі ең асылымды жоғалттым деп ойладым. Сенімен бірге бармағаныма қатты өкіндім. Бірақ, мынау кішкентай ғана қызымның арқасында сол асылымды аман-есен құштым! Кешірші мені...

**Алина**. Мен сені жақсы көремін!

*Құшақтасады....*

***Ү Н С І З Д І К***

**СОҢЫ**

**Аманжол Қазыбек**